**Нұр-Сұлтан қаласы мәслихатының тұрақты комиссияларының**

 **бірлескен отырысының қаулысы**

**Нұр-Сұлтан қаласы 2020 жылғы 12 наурыз**

**Нұр-Сұлтан қаласы Полиция департаментінің**

**жергілікті полиция қызметінің жұмысы туралы**

Қалалық мәслихаттың тұрақты комиссиялары Нұр-Сұлтан қаласы Полиция департаментінің жергілікті полиция қызметінің атқарған жұмыстары туралы есепті тыңдап және талқылағаннан кейін, ішкі істер органдары жүйесін жаңғырту аясындағы ауқымды жұмыстардың арқасында жасөспірімдер арасындағы қылмыстың, мас күйінде жасалған құқық бұзушылықтың төмендеуін және барлық санаттардағы қылмыстардың ашылуының жақсарғандығын атап өтті.

Қаланың жергілікті полиция қызметі тұрғындармен тығыз қарым-қатынас орнату, ішкі істер органдарының қызметіне халықтың сенімін арттыру іс-шараларын жүргізуде және қоғамдық тәртіпті нығайту, құқық бұзушылықтың алдын алу мен полиция қызметінің ашықтығы әрі айқындылығын қамтамасыз ету үшін алдын алу шараларын жүзеге асыруда.

Қазіргі уақытта учаскелік полиция инспекторлары **3,6 мың**(3 610) есепке алынған адамдармен *(соның ішінде* ***366*** *адам ШТМББ,****330*** *нашақор,* ***840*** *созылмалы маскүнем, өздеріне қатысты арнайы талаптар белгіленген* ***166*** *адам, қорғау ұйғарымы шығарылған* ***572*** *адам («отбасылық жанжалқойлар»)* профилактикалық жұмыстар жүргізуде.

Ішкі істер органдары жүйесін жаңғырту аясында аудандық полиция басқармаларында «фронт-офистер» – азаматтарды қабылдау бөлмелері құрылды.

«Туристік полиция модульдері» стационарлық посттары құрылды.

Елорданың туристік нысандарында жүрген шетелдік азаматтардың қауіпсіздігін қамтамасыз ету және тілдік кедергілерге қатысты мәселелерде кеңес беру, көмек көрсету, сондай-ақ туристердің қатысуымен болған оқиғаларды жедел тергеу үшін Туристік полиция құрылды.

Жұртшылықтың және үкіметтік емес ұйымдардың қатысуымен проблемалық мәселелерді түсіндіру және шешу бойынша жүйелі түрде акциялар өткізіліп тұрады. Акция барысында 10 мың азамат 12 мың сауалдары бойынша кеңестер алды.

«Халық үніне құлақ асатын мемлекет» тұжырымдамасын іске асыру және қала халқын уақтылы ақпараттандыру мақсатында әлеуметтік желілерде белсенді жұмыс ұйымдастырылды, ведомстволық сайттар мен аккаунттар құрылды.

Учаскелік полиция «Ватсап» мессенджері арқылы проблемалық мәселелерді жылдам шешу үшін тұрғындардың қатысуымен учаскелік чаттар құрылды.

Жергілікті полиция қызметінің жұмысында заманауи технологияларды ендіру ерекше орын алады. Полиция қызметкерлерінің көпшілігі электронды планшеттермен және бейнетіркеуіштермен жабдықталған.

Жолдарда 6 мыңнан астам автоматты камералар орнатылды, олардың көмегімен жол жүру ережелерін бұзудың 90%-і анықталды.

Әкімшілік құқық бұзушылықтар туралы барлық істерді есепке алу және тіркеу Қазақстан Республикасы Бас прокуратурасының Құқықтық статистика және арнайы есепке алу жөніндегі комитетінің ӘІЖБТ жүйесінде жүзеге асырылады. Ақпараттық сервис арқылы тұрғындар айыппұлдардың
бар-жоғын біліп, онлайн төлем жасай алады.

Осылайша, 2019 жылы миллионнан астам әкімшілік құқық бұзушылық анықталып, 7,5 миллиард теңге айыппұл салынды.

Учаскелік инспекторлар құқық бұзушылықтар туралы ескертулерге уақтылы ден қою және халықты қылмыстың алдын алуға тарту мақсатында тұрғындар алдында жиналыстар, есеп беру кездесулерін өткізеді.

Жергілікті полиция қызметінің қоғамдық тәртіпті сақтау бөлімдерімен, консьерждермен, жедел жастар жасақтарымен, күзет органдарымен,
ІІО ардагерлерінің қоғамдық кеңестерімен белсенді ынтымақтастығының нәтижесінде қылмыстар ашылып, әкімшілік құқық бұзушылықтар анықталды.

Қоғамдық тәртіпті сақтауға белсенді қатысқаны үшін 400-ден астам ерікті көмекшілер 10 миллион 300 мың теңге көтермелеуге ие болды.

Қалалық мәслихаттың тұрақты комиссияларының бірлескен отырысында елордадағы қылмыстың көбеюі, алдын алу және алдын алу бойынша қабылданған шараларға қарамастан, қаладағы жедел жағдайға кері әсерін тигізетін бірқатар мәселелер бар екенін де атап өтті.

Жол-көлік оқиғаларының көбеюі тұрғындарды алаңдатып, наразы етуде.

Қаладағы қоғамдық тәртіпке әсер ететін факторлардың бірі – халық санының көбеюі, көші-қон процестерінің жоғары деңгейі.

Қаланың құқық қорғау органдарын материалдық-техникалық қамтамасыз ету тиісті деңгейде шешілмеген. Бүгінгі таңда «Сарыарқа» ауданының ішкі істер басқармасы пайдалануға жарамсыз деп танылған екі бөлек ғимаратқа орналастырылған. Патрульдік полиция полкінің жеке ғимараты жоқ, ол бұрынғы әскери бөлімнің аумағында 1964 жылы салынған ескірген екі қабатты ғимаратта орналасқан.

Елордалық полицияның жұмыс шарттары Қазақстан Республикасы Ішкі істер министрлігінің 2015 жылғы 29 желтоқсандағы №1085 бұйрығымен реттелген стандарттар мен талаптарға сәйкес келмейді.

Елордада 32 учаскелік полиция бөлімшесінің тек бесеуі ғана талаптарға сай келеді. Қызметкерлер компьютермен жеткілікті қамтамасыз етілмеген, дәретхана мен қол жууға арналған орын да жоқ.

Күнделікті жүктеменің көп болуы учаскелік полиция инспекторларының жұмысына кері әсерін тигізеді: стандартты жүктемеден екі есе көп (2300 адам). Оларды қабылданған нормаларға келтіру үшін
224 штаттық бірлікті, яғни кәмелетке толмағандарға арналған учаскелік полиция инспекторларына – 24 штаттық бірлікті және мектеп
инспекторларына – 30 штат бірлігін енгізе отырып, қосымша 44 жергілікті учаскелік полиция пункттерін ашу қажет.

Патрульдік полиция полкінде шұғыл кадр мәселесі бар: инспекциялық құрам штат санын 1206 бірлікке (662) жеткізу керек. Кадрлардың жетіспеуі ең алдымен әлеуметтік мәселелермен байланысты.

Аудандардағы сияқты бір жыл бір жарым деп саналатын еңбек өтілі есептемесі жоқ.

Осылайша, Полиция департаментінің 2 626 қызметкерлері, соның ішінде жергілікті полиция қызметі қызметкерлері тұрғын үйге мұқтаж.

Учаскелік инспекторлар үшін қалалық қоғамдық көлікте тегін жүру, полиция қызметкерлері үшін елордалық коэффициентін енгізу арқылы
Нұр-Сұлтан қаласының ПД жұмыскерлеріне қосымша кепілдіктер мен ынталандыруды жасау мәселесін шешу қажет.

Нұр-Сұлтан қаласы мәслихатының тұрақты комиссиялары талқылаудан кейін көпшілік тыңдауларға қатысушылардың пікірлері мен ұсыныстарын ескере отырып **ҚАУЛЫ ЕТЕДІ:**

1. «Нұр-Сұлтан қаласы Полиция департаментінің жергілікті полиция қызметінің жұмысы туралы» ақпарат назарға алынсын.

2. Нұр-Сұлтан қаласы әкімдігіне, Нұр-Сұлтан қаласы әкімінің осы салада жетекшілік ететін орынбасарына:

«Сарыарқа» аудандық ішкі істер басқармасы, Патрульдік полиция полкі және учаскелік полиция инспекторлары үшін үй-жай салуға немесе оны қамтамасыз етуге жәрдемдесу;

учаскелік полиция инспекторларының материалдық-техникалық базасын нығайтуға қаражат бөлу мүмкіндігін қарастыру;

елордалық коэффициентін енгізу, тұрғын үй алуға басымдық беру және қоғамдық көлікте тегін жүру арқылы полиция қызметкерлерін әлеуметтік қамсыздандыру мен ынталандырудың қосымша кепілдіктерін құру мәселелерін зерделеу;

Нұр-Сұлтан қаласы Полиция департаментінің материалдық-техникалық құралдарын сақтау үшін жеке ғимарат немесе үй-жай бөлу;

«Есіл», «Байқоңыр» және «Сарыарқа» аудандарында Нұр-Сұлтан қаласының медициналық-әлеуметтік оңалту орталығының қосымша бөлімдерін құру мәселесін қарастыру;

тұрғын үйлерде және оларға жақын орналасқан ойын-сауық орындарындағы жұмыс режимін реттеу туралы қолданыстағы заңнамаға өзгерістер енгізу туралы мәселені пысықтау ұсынылсын.

3. «Нұр-Сұлтан қаласы Полиция департаменті» мемлекеттік мекемесіне:

қолданыстағы заңнамаға учаскелік полиция инспекторларына бір жыл бір жарым деп саналатын еңбек өтілі жеңілдікті есептемесі туралы түзетулер енгізу;

елордада қылмысқа қарсы күрестің және қоғамдық тәртіпті сақтаудың жаңа нысандарын әзірлеу және қолдану бойынша шаралар қабылдау;

жұмыс жүктемесін нормативтерге дейін төмендету арқылы учаскелік инспекторлар жұмысының тиімділігін арттыру, учаскелік инспекторлардың, кәмелетке толмағандардың істері жөніндегі учаскелік полиция инспекторларының, мектеп инспекторларының санын арттыру туралы мәселені зерделеу;

қоғамдық тәртіпті қамтамасыз етуге және құқық бұзушылықтың алдын алуға бағытталған жедел-алдын алу шараларының нысандары мен әдістерін жетілдіру;

Қазақстан Республикасының қолданыстағы заңнамасына қоғамдық тәртіпті бұзу және бұзушылықтар үшін жауапкершілік туралы (орындамаған жағдайда) өзгерістер енгізу туралы халықты уақтылы хабардар ету;

азаматтармен жұмыс кезінде жедел ақпарат алу үшін барлық жабдықтар мен қызметтерді автоматтандыру және үйлестіру, қаланың барлық учаскелік полиция бөлімшелерінде байланыс арнасын құру туралы мәселені зерделей отырып, жедел есепке алу базасымен және
ДБТ базаларымен жұмыс істеу үшін интернет жүргізу;

Патрульдік полиция полкінің және қаланың учаскелік полиция инспекторларының өмір сүру жағдайларын жақсарту, қажетті санитариялық жағдайлары бар бөлме және Патрульдік полиция полкін жобалау мен ұйымдастыру үшін орын бөлу;

тұрақты негізде қала көшелерінде автокөліктердің терезесін қараңғылауға жол берілмейтіндігі туралы түсіндіру жұмыстарын жүргізу ұсынылсын;

тұрғындармен, қоғамдық ұйымдардың өкілдерімен, мектеп оқушыларымен, ОАОО мен ЖОО-ның студенттерімен бірлесіп қылмыстың алдын алу бойынша жұмысты күшейту;

  қызметкерлерді үздіксіз даярлау және өзін-өзі жетілдіру, қылмыс деңгейі төмен елдердің тәжірибесін қолдану арқылы жергілікті полиция қызметі үшін кадрларды даярлау және қайта даярлау жүйесін құру;

талдамалық және профилактикалық жұмыстарды жүргізу үшін полиция қызметкерлерінің көптеген ақпаратын пайдалана отырып, жергілікті атқарушы орган мен полиция арасындағы кері байланысты жақсарту;

волонтерлік қозғалыстың үйлестірушілерімен қалалық полиция бөлімінде өткізілетін іс-шараларға волонтерлерді тарту бойынша өзара
іс-қимылды қамтамасыз ету ұсынылсын.

4. «Нұр-Сұлтан қаласы Полиция департаменті» мемлекеттік мекемесіне «Нұр-Сұлтан қаласының Көлік және жол-көлік инфрақұрылымын дамыту» мемлекеттік мекемесімен бірге:

жол желілерінің жай-күйін үнемі тексеріп отыру және жаяу жүргіншілер мен жүргізушілердің құқық бұзушылықтарының алдын алу бойынша алдын алу шараларын жүргізу;

ТАКСИ ресми қызметтерінің көлік құралдарының арнайы бөлінген «BUS LANE» жолағы бойымен жүруге құқығы бар көлік құралдарының бірыңғай сыртқы дизайнына қойылатын талаптарға сәйкестігін қамтамасыз ету үшін жедел-профилактикалық шараларды жүзеге асыру.

5. «Нұр-Сұлтан қаласы Полиция департаменті» мемлекеттік мекемесіне «Нұр-Сұлтан қаласының Жастар саясаты мәселелері басқармасы» және «Нұр-Сұлтан қаласының Білім басқармасы» мемлекеттік мекемелерімен бірге:

 ішкі істер органдарында профилактикалық есепте тұрған кәмелетке толмағандардың бос уақытын ұйымдастыру және жұмысқа орналастыру, оларды мәдени іс-шараларға, спортпен айналысуға, түрлі үйірмелерге қатысуға жұмылдыруды белсендірек ету;

 жастар арасында, әсіресе мектеп жасындағы жастар арасында құқықтық тәрбие және нашақорлықтың алдын алу бойынша іс-шараларды өткізу ұсынылсын.

**Нұр-Сұлтан қаласы мәслихатының**

# заңдылық, құқық тәртібі және қоғаммен

# жұмыс жасау мәселелері жөніндегі тұрақты

# комиссиясының төрағасы Қ. Таукен

#

**Нұр-Сұлтан қаласы мәслихатының**

# әлеуметтік-мәдени даму мәселелері

# жөніндегі тұрақты комиссиясының

# төрағасы М. Шайдаров

**Нұр-Сұлтан қаласы мәслихатының**

# бюджет, экономика, өнеркәсіп және

# кәсіпкерлік мәселелері жөніндегі

# тұрақты комиссиясының төрағасы М. Шекенов

**Нұр-Сұлтан қаласы мәслихатының**

# құрылыс, экология, көлік, сауда және

# тұрғын үй-коммуналдық шаруашылық

# мәселелері жөніндегі

# тұрақты комиссиясының төрағасы С. Жүнісов